{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Pravilnika o registru identifikacijskih kodova i infrastrukture za alternativna goriva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska elektroprivreda - dioničko društvo","Pravilnik o registru identifikacijskih kodova i infrastrukture za alternativna goriva,\nI. OPĆE ODREDBE","U slučaju obveznih promjena navedenih ovim Pravilnikom, na koji način se može izbjeći (ili pokriti) nepotrebni trošak za operatere (modifikacije u softwareima na strani upravljanja i na strani punionica, naljepnice na svim punionicama, modifikacije u mobilnim aplikacijama i našim računovodstvenim sustavima)? \n\nUzimajući u obzir iskustvo koje smo imali s uspostavljanjem komunikacije između softvera kojeg koristimo s roaming platformom, potrebno je povećati rok za prilagodbu s odredbama ovog Pravilnika (posebno s odredbama iz članka 6. stavka 3.), te predlažemo da se u članku 8. stavku 2. umjesto roka od 60 dana odredi novi rok od godine dana.","Djelomično prihvaćen","Novi rok produžen je na 180 dana."]
[2,"Hrvatska elektroprivreda - dioničko društvo","I. OPĆE ODREDBE,\nČlanak 2.","• Molimo objašnjenje definicije „usluge punjenja“ iz točke 14. Kada se radi o usluzi punjenje električnih vozila može se: 1. prodavati usluga ili 2. raditi opskrba krajnjeg kupca električnom energijom (nikako prodaja jer se električna energija prodaje na veleprodajnom tržištu, a mjerna mjesta su na maloprodajnom tržištu gdje se pruža opskrba električnom energijom.).\n\n• Potrebno je dopuniti točku 15. tako da glasi:\n\n15. „usluga opskrbe“ znači prodaja ili pružanje usluge bilo kojeg tekućeg ili plinovitog alternativnog goriva s pomoću javno dostupnog mjesta za opskrbu;\n\n• Potrebno je dodati novi stavak 21. tako da glasi:\n\n22. „EMA ID“ znači ID kod za pojedinačni ugovor o pružanju usluge e-punjenja koji specificira i identificira pojedinačni ugovor o usluzi e-punjenja (eng. E-Mobility Account ID, u daljnjem tesktu: EMA ID).  \n\n• Potrebno je dodati novi stavak 22. tako da glasi:\n\n23. „ID kod“ znači identifikacijski kod.\n\n• Potrebno je dodati novi stavak 23. tako da glasi:\n\n24. „Identifikacijski kod operatora mjesta za punjenje“ znači identifikacijski kod kojeg operatoru mjesta za punjenje dodijeli Ured za registraciju i koji je sastavni dio EVSE ID koda (u daljnjem tesktu: CPO ID kod).\n\n• Potrebno je dodati novi stavak 24. tako da glasi:\n\n25. „Identifikacijski kod pružatelja usluga mobilnosti“ znači identifikacijski kod kojeg pružatelju usluga mobilnosti dodijeli Ured za registraciju i koji je sastavni dio EMA ID koda (u daljnjem tekstu: MSP ID kod).","Prihvaćen","Komentar je prihvaćen."]
[3,"Hrvatska elektroprivreda - dioničko društvo","II. UVJETI I NAČIN VOĐENJA REGISTRA INFRASTRUKTURE ZA ALTERNATIVNA GORIVA,\nČlanak 4.","Potrebna je izmjena stavka 6. tako da glasi (promjena izraza EVSA ID u EVSE ID):\n\n(6) Pojedinačni identifikator EVSE ID sastoji se od CPO ID koda, oznake E, S ili P i željenog identifikacijskog koda koji se sastoji do 30 alfanumeričkih znakova,","Prihvaćen","Komentar je prihvaćen."]
[4,"Hrvatska elektroprivreda - dioničko društvo","II. UVJETI I NAČIN VOĐENJA REGISTRA INFRASTRUKTURE ZA ALTERNATIVNA GORIVA,\nČlanak 5.","Potrebna je izmjena stavka 8. tako da glasi (promjena izraza registracija u registraciju):\n\n(8) Ukoliko Ured za registraciju na bilo koji način sazna da se o subjektu u registru vodi netočan i nepotpun podatak, može ga o tome obavijestiti i upozoriti ga da ispravi nepravilnost.","Prihvaćen","Komentar je prihvaćen."]
[5,"Hrvatska elektroprivreda - dioničko društvo","III. PRIKUPLJANJE I RAZMJENA INFORMACIJA O INFRASTRUKTURI ZA ALTERNATIVA GORIVA,\nČlanak 6.","• Napomena vezano za stavak 3.:\nSve navedeno u ovom stavku imamo omogućeno u mobilnoj aplikaciji ELEN. \n\nAko će ovo biti potrebno omogućiti na nekoj drugoj platformi (npr. nacionalnoj pristupnoj točci) tada nam ni rok naveden u članku 8. stavku 2. od 90 dana nije dovoljno jer ovisimo o trećoj strani, odnosno o isporučitelju softvera koji preko aplikacijsko programskog sučelja (API) treba uspostaviti komunikaciju.\n\n• Potrebna je izmjena stavka 5. tako da glasi:\n\n(5) Ažuriranje dinamičnih podataka o mjestima za punjenje provodi se putem REST API-a s dinamikom osvježavanja podataka svakih jednu minutu ili putem PUSH API-a nakon svake izmjene statusa, osim u slučaju tehničkih poteškoća kada će se ažuriranje obaviti bez odlaganja po otklanjanju istih.","Prihvaćen","Komentar je prihvaćen."]
[6,"Hrvatska elektroprivreda - dioničko društvo","IV. PRIJELAZNE I ZAVRŠNE ODREDBE,\nČlanak 8.","Uzimajući u obzir iskustvo koje smo imali s uspostavljanjem komunikacije između softvera koji koristimo s roaming platformom, potrebno je povećati rok za prilagodbu s odredbama ovog Pravilnika, te predlažemo novi rok od godine dana u stavku 2. tako da glasi:\n\n(2) Postojeći operatori mjesta za punjenje ili opskrbu i pružatelji usluge mobilnosti u Republici Hrvatskoj dužni su uskladiti usluge punjenja i opskrbe s odredbama ovog Pravilnika najkasnije godinu dana od dana stupanja na snagu.","Djelomično prihvaćen","Novi rok produžen je na 180 dana."]
[7,"Hrvatska elektroprivreda - dioničko društvo","Pravilnik o registru identifikacijskih kodova i infrastrukture za alternativna goriva,\nPRILOG I.","• Potrebna je izmjena pod JEDINSTVENI IDENTIFIKACIJSKI KODOVI (CPO i MSP ID kodovi), tako da glasi:\n\n5-znamenkasti kod, kojeg operatoru mjesta za punjenje dodijeli Ured za registraciju i koji je sastavni dio EVSE ID koda. Prva 2 znaka su oznaka države koja je izdala ID kod, sljedeća 3 znaka su oznaka operatora mjesta za punjenje, kojeg operator može predložiti Uredu za registraciju.\n\n5-znamenkasti kod, kojeg pružatelju usluga mobilnsoti dodijeli Ured za registraciju i koji je sastavni  dio EMA ID koda. Prva 2 znaka su oznaka države koja je izdala ID kod, sljedeća 3 znaka su oznaka pružatelja usluga mobilnsoti, kojeg pružatelj može predložiti Uredu za registraciju.\n\n• Potrebna je izmjena pod POJEDINAČNI IDENTIFIKATORI (EVSE i EMA ID kodovi), za opis EVSE ID koda:\n\nEVSE ID kod  \nID kod za svako mjesto za punjenje, koji precizno identificira svako mjesto za punjenje i povezuje ga s operatorom mjesta za punjenje. Prvih 5 znamenki EVSE ID koda sastoji se od CPO ID koda, a ostatak koda određuje operator mjesta za punjenje u skladu s pravilima potvrđenog formata koda.\n\n*Osnovna propisana jedinica za dodjelu ID koda je mjesto za punjenje. U ovom slučaju, dio formata ID koda je šesto slovo \"E\". Međutim, ako operator mjesta za punjenje tako odluči, može također dodijeliti ID kod i postajama za punjenje i skupnom mjestu za punjenje. U ovom slučaju, dio formata ID koda na 6. mjestu je slovo \"S\" za postaju za punjenje ili slovo \"P\" za skupno mjesto za punjenje.\n\nEMA ID kod\nID kod za pojedinačni ugovor o pružanju usluge e-punjenja koji specificira i identificira pojedinačni ugovor o usluzi e-punjenja i povezuje ga s pružateljem usluga mobilnosti. Prvih 5 znamenki EMA ID koda sastoji se od MSP ID koda, a ostatak koda određuje pružatelj usluga mobilnosti u skladu s pravilima potvrđenog formata koda.\n\nU primjeru prikaza EMA ID koda, umjesto izraza „contract“ treba pisati „ugovor“. Dodatno se predlažu izmjene:\n*   oznaka za pojedinačni ugovor/poslovni odnos.\n** znak nije obavezan, o uporabi odlučuje pružatelj usluga mobilnosti.\n\n• Potrebno je provjeriti usklađenost označavanje znakovima „*“ odnosno „– „ unutar jedinstvenih ID kodova i pojedinačnih identifikatora, s obzirom na različitost trenutnog označavanja na roaming platformi i načina određenog u Prilogu 1.:\n\nUobičajeno označavanje npr. na roaming platformi je da za CPO ID kod stoji znak „*“ između oznake države i oznake operatora mjesta za punjenje, dok za MSP ID kod stoji znak „–„.\nNa taj način ukoliko se subjekt pojavljuje u dvije uloge na tržištu zadržava svoj brend (npr. HR HEP, a uloga se razlikuje korištenjem * ili – znaka. Npr. HR*HEP za HEP u ulozi operatora mjesta za punjenje i HR-HEP za HEP u ulozi pružatelja usluga mobilnosti.\nSlijedom navedenog sintaksa za EVSE ID kod bila bi npr. HR*HEP*E32004011.\n\nKoja oznaka je ispravna u navođenju CPO ID koda i MSP ID koda – znak „*“ ili „–„? \nU Prilogu 1. naveden je samo znak „–„.","Nije prihvaćen","Navedene primjedbe su gramatičke prirode."]